Diari Oficial de la Generalitat Valenciana


Sumari del DOGV 4872, del 28-10-2004 (2004/10412)

RESOLUCIÓ de 5 d'octubre de 2004, de la Direcció General d'Ensenyament de la Conselleria de Cultura, Educació i Esport, per la qual s'adjudiquen noves ajudes econòmiques per al desenvolupament de la primera fase dels programes de garantia social, per a les modalitats d'iniciació professional i per a alumnat amb necessitats educatives especials, convocades per l'orde de 31 de maig de 2004 (DOGV núm. 4.771, 09.06.2004).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4872

Data del DOGV
:   28-10-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/10573


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 5 d'octubre de 2004, de la Direcció General d'Ensenyament de la Conselleria de Cultura, Educació i Esport, per la qual s'adjudiquen noves ajudes econòmiques per al desenvolupament de la primera fase dels programes de garantia social, per a les modalitats d'iniciació professional i per a alumnat amb necessitats educatives especials, convocades per l'orde de 31 de maig de 2004 (DOGV núm. 4.771, 09.06.2004). [2004/X10593]
  
Per l'Orde de 31 de maig de 2004, de les conselleries de Cultura, Educació i Esport i d'Economia, Hisenda i Ocupació (DOGV núm. 4.771, de 09.06.2004), es van convocar subvencions per al desenvolupament dels programes de garantia social, regulats en l'Orde de 24 de febrer de 2000 (DOGV núm. 3.708 de 14 de març de 2000), modificada per Orde de data 16 de març de 2001 (DOGV núm. 3.971, de 2.04.2001) i segons les bases establides en l'Orde conjunta de 7 de maig de 2002 de les conselleries de Cultura i Educació, i d'Economia, Hisenda i Ocupació (DOGV núm. 4.251, de 17.05.2002).
  
Examinades les sol·licituds d'ajudes presentades per les entitats promotores, i valorats els seus projectes socioeducatius en funció dels criteris i prioritats establides en l'Orde de bases i les renúncies presentades per les entitats que figuren en l'annex I.
  
Vista la proposta de concessió de les ajudes que eleva la Comissió Mixta de garantia social creada a este efecte, en compliment d'allò que s'ha preceptuat en l'apartat 7 de l'Orde de bases.
  
I amb subjecció a la competència que per delegació m'atorga l'apartat 8 i la disposició transitòria de l'Orde de 7 de maig de 2002, de les conselleries de Cultura i Educació i d'Economia, Hisenda i Ocupació (DOGV núm. 4.251, de 17.05.2002), resolc:
  
Primer
  
1. Aprovar la concessió de noves subvencions per al desenvolupament de la primera fase dels programes de garantia social de les modalitats d'Iniciació Professional i per a Alumnes amb Necessitats Educatives Especials, a les entitats promotores relacionades en l'annex II i segons els perfils professionals i imports que en el mateix s'indiquen i que s'afigen a les 145 aprovades per Resolució de 28 de juliol de 2004 de la Direcció General d'Ensenyament (DOGV núm. 4.812 de 04.08.04).
  
Segon
  
Autoritzar i disposar la proposta comptable en fase AD per a cada expedient de programes de garantia social amb el seu respectiu nombre, i a càrrec de les línies T'i1310000 T2250000 de la secció, servici i programa 421.30, pels imports respectius especificats per a cada programa en l'annex I per al desenvolupament de la primera fase.
  
Tercer
  
Els programes de garantia social es realitzaran en dos fases, segons l'apartat 8 de l'Orde de 7de maig de 2002, de les conselleries de Cultura i Educació i d'Economia, Hisenda i Ocupació (DOGV núm. 4.251, de 17.05.2002).
  
Per a l'aprovació de la segona fase, caldrà ajustar-se al que disposa l'apartat 8.5 de l'Orde de 7 de maig de 2002, de les conselleries de Cultura i Educació i d'Economia, Hisenda i Ocupació (DOGV núm. 4.251, de 17.05.2002).
  
Per als programes relacionats en l'annex I a la present resolució, el termini de presentació en la Conselleria de Cultura, Educació i Esport de la documentació de justificació econòmica, corresponent a la 1a fase finalitzarà, per a la part C o subvencions de capital el 31 d'octubre de 2004 i per a les parts A i B o transferències corrents el 7 de gener de 2005, si bé les entitats promotores podran avançar les justificacions a partir de l'1 de desembre de 2004.
  
El pagament de la subvenció es farà efectiu en els termes que s'indica en l'apartat onze de l'Orde de bases reguladores i el procediment general per a la concessió de subvencions per al desenvolupament dels programes de garantia social.
  
Quart
  
Per a les modalitats d'Iniciació Professional i per a Alumnat amb Necessitats Educatives Especials, la primera fase comprendrà des del 10 de setembre fins al 31 de desembre de 2004, i a efectes lectius des del 20 de setembre de tal any. La segona fase comprendrà des de l'1 de gener al 15 de juny de 2005.
  
La primera fase constarà de 300 hores lectives, sent la segona de 600 hores. Per a la confecció de l'horari en cada una d'elles caldrà ajustar-se al que disposa l'apartat 18.2 de l'Orde de bases de 7 de maig de 2002 (DOGV 4.251,17.05.2002). Les entitats promotores dels programes aprovats en la present resolució adequaren els horaris de la primera fase a fi de realitzar les hores corresponents, i completar així la diferència amb l'inici dels dies lectius abans expressat.
  
Quint
  
En compliment de l'apartat quint de l'Orde de 7 de maig de 2002, de les conselleries de Cultura i Educació i d'Economia, Hisenda i Ocupació (DOGV núm. 4.251, de 17.05.2002), el material imprés divulgatiu dels programes de garantia social així com la retolació de les instal·lacions on es duguen a terme estos programes s'ajustarà al model i instruccions indicades en l'Annex V a la present resolució.
  
Sext
  
En el termini de 15 dies des de la data d'inici del curs, les entitats promotores procediran a la presentació de la documentació d'inici en la Direcció General d'Ensenyament, que constarà:
  
a) Annex II a la present resolució degudament omplit.
  
b) Documentació acreditativa d'haver subscrit i pagat l'assegurança d'accidents i de responsabilitat civil per mitjà de l'aportació de la pòlissa de l'assegurança o la carta de garantia, en els termes que s'indiquen en l'apartat 12.1 de l'Orde de 7 de maig de 2002, de les conselleries de Cultura i Educació i d'Economia, Hisenda i Ocupació (DOGV núm. 4.251,17.05.2002).
  
c) Fotocòpia compulsada de la documentació acreditativa de la titulació i/o experiència professional d'equip docent.
  
d) En la modalitat per a Alumnes amb Necessitats Educatives Especials i en aquells programes d'Iniciació Professional que integren fins a un màxim de tres d'ells, es necessitaran els certificats de minusvalidesa, i informes psicopedagògics originals o compulsats de data no anterior a 6 mesos comptats des de la data d'inici del programa.
  
e) Fotocòpies compulsades d'aval bancari i de la corresponent carta de pagament de fiança (Servici Territorial d'Hisenda). Només per a entitats sense ànim de lucre que trien rebre la bestreta de 40% en virtut de l'article 47 bis del Text Refós de la Llei d'Hisenda Pública, introduït per la llei 8/95 de 29.12.1995.
  
f) Escrit-notificació, firmat i segellat, en què s'especifique que l'entitat sense ànim de lucre, anticipa els diners, justificant el gasto abans del 7 de gener de 2003.
  
g) Annex III a la present resolució, estadística, degudament omplit.
  
Esta documentació estarà disponible en l'adreça de la xarxa www.cult.gva.es/dge/
  
Sèptim
  
A cuasa de la participació de fons finalistes aportats pel Fons Social Europeu, les entitats promotores utilitzaran el codi PGS/FSE en cada un dels seus apunts comptables.
  
Octau
  
La Conselleria de Cultura, Educació i Esport queda facultada per a procedir a la minoració, o al reintegrament total si és el cas, de la subvenció concedida en els supòsits previstos en l'apartat 14 de l'Orde de 7 de maig de 2002, de les conselleries de Cultura i Educació i d'Economia, Hisenda i Ocupació (DOGV núm. 4.251, de 17.05.2002) quedant, en tot cas, l'entitat sol·licitant compromesa al compliment del que establix l'apartat 13 del mateix text legal referent a les obligacions de les entitats promotores.
  
Nové
  
L'entitat promotora vindrà obligada a justificar en imprés normalitzat, les quantitats aportades per a la realització del programa en la seua primera fase quan el mateix finalitze, redactant una memòria segons el que establix l'apartat 24 de l'Orde de bases reguladores i el procediment general per a la concessió de subvencions per al desenvolupament dels programes de garantia social.
  
Els impresos normalitzats de justificació de gastos de la primera fase per a les modalitats d'Iniciació Professional i per a Alumnat amb Necessitats Educatives Especials, es trobaran en l'adreça de la xarxa abans citada.
  
Sense perjuí d'això, l'entitat promotora realitzarà un seguiment de la inserció professional i/o reinserció educativa dels participants en el programa que, previ estudi per la Comissió Mixta de programes de garantia social, servirà d'indicador per a avaluar, en futurs exercicis, la viabilitat de les dites accions en funció del col·lectiu a què les mateixes anaven dirigides i la modalitat d'actuació per la qual es va optar.
  
Els resultats del mencionat seguiment podran ser incorporats, en un termini màxim de 6 mesos, en finalitzar el programa.
  
Deu
  
En compliment del que establix l'apartat 11 de l'Orde conjunta de 24 de febrer de 2000, modificada per Orde de data 16 de març de 2001 (DOGV núm. 3971, 2.04.2001), les conselleries de Cultura i Educació, i d'Economia, Hisenda i Ocupació, a través de les adreces territorials de Cultura, Educació i Esport, per a les modalitats d'Iniciació Professional i per a Alumnes amb Necessitats Educatives Especials, i a través de les adreces territorials d'Ocupació per a la modalitat de Formació - Ocupació, emetran un certificat a tots els alumnes que hagen participat en el programa en què constarà el nombre total d'hores cursades i les qualificacions obtingudes.
  
Onze
  
La realització dels programes de garantia social es regirà pel que establix l'Orde conjunta de 24 de febrer de 2000 de les conselleries de Cultura, Educació i Ciència i d'Ocupació, modificada per Orde de data 16 de març de 2001 (DOGV núm. 3971, 2.04.2001), i l'Orde de 7 de maig de 2002, de les conselleries de Cultura i Educació i d'Economia, Hisenda i Ocupació (DOGV núm. 4.251, de 17.05.2002), per la present resolució i per la Resolució de la Direcció General d'Ensenyament que regula el seu funcionament i organització acadèmica.
  
La present resolució entrarà en vigor l'endemà de la publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10,14 i 46 de la Llei Reguladora de la Jurisdicció Contenciós Administrativa, el present acte, que posa fi a la via administrativa, podrà ser recorregut potestativament en reposició, o bé cabrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Esport en el termini d'un mes a comptar de l'endemà de la publicació.
  
b) El recurs contenciós administratiu haurà de plantejar-se davant la Sala Contenciosa Administratiu del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.
  
València, 5 d'octubre de 2004.- El director general d'Ensenyament (p.d., Orde 7 de maig de 2002, DOGV núm. 4.251, de 17.05.2002): Josep Vicent Felip i Monlleó.
  
ANNEX V
  
RETOLACIÓ PER A LES INSTAL·LACIONS
  
Segons l'apartat 5.3 de l'Orde de 7 de maig de 2002, de les conselleries de Cultura i Educació i d'Economia, Hisenda i Ocupació (DOGV núm. 4.251, de 17.05.2002), les entitats promotores de Programes de Garantia Social, podran en lloc visible la retolació que s'indica en full adjunta seguint les indicacions següents:
  
- Grandària = no menor de 70 cm. x 50cm.
  
- Material del suport retolat o placa: Fusta, metall, metacrilat, forja,...
  
Aquell que preferisca l'entitat, segons les característiques de la façana on haja d'ubicar-se, perfils a desenvolupar, etc.
  
- Colors: Escut Generalitat = roig. Escut Comissió Europea: estrelles grogues sobre fons blau. Resta de retolació = en negre o un altre color que destaque segons el material del suport utilitzat i el seu fons.
  
- Retolació:
  
(1) Especificar la modalitat del o dels programes: Formació - Ocupació, Iniciació Professional o per a Alumnat amb Necessitats Educatives Especials.
  
(2) Indicar el nom de l'entitat promotora.